### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. január 24–i ülésére)

# TÁRGY: AZ 1. SZÁMÚ ÉS A 2. SZÁMÚ FELNŐTT FOGORVOSI KÖRZETEK MŰKÖDTETÉSE

Kiskőrös Város Önkormányzatának Képviselő-testülete a 22/2017.(XI.24) önkormányzati rendeletével módosította az egészségügyi alapellátás körzeteiről szóló 10/2016. (V.26.) önkormányzati rendeletét és 2018. május 1. napjától négy felnőtt fogorvosi körzet helyett három felnőtt fogorvosi körzetet alakított ki.

2018. május 1. napjával kialakításra kerülő körzetek lakosságszáma a népességnyilvántartás 2017. augusztus 8-ai adatai alapján az alábbiak:

|  |  |  |  |  |
| --- | --- | --- | --- | --- |
| **Körzet száma** | **Fogorvos neve** | **19-62 év (fő)** | **62 év felett (fő)** | **Összesen:** |
| 1. számú | betöltetlen körzet | 3159 | 1075 | 4234 |
| 2. számú | betöltetlen körzet | 3014 | 1181 | 4195 |
| 3. számú | Dr. Szilágyi Sándor | 3066 | 1192 | 4258 |

A felnőtt fogorvosi körzetek számának és lakosságszámának változása miatt – tekintettel az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Kormányrendelet 22. § (6) bekezdésére és 23. § (1) bekezdésére – módosul a fogászati szolgálatok rendelési ideje és a finanszírozása, ezért kezdeményezni kell a Bács-Kiskun Megyei Kormányhivatal Kalocsai Járási Hivatala Népegészségügyi Osztálynál a fogászati ellátás működési engedélyének, valamint a Nemzeti Egészségbiztosítási Alapkezelőnél a finanszírozási szerződésnek a módosítását.

Az 1. számú és a 2. számú betöltetlen felnőtt fogorvosi körzeteket az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működteti.

Az 1. számú betöltetlen fogorvosi körzet fogászati feladatainak helyettesítéssel történő ellátását Dr. Mina Anikó fogszakorvos, a 2. számú betöltetlen fogorvosi körzet fogászati feladatainak helyettesítéssel történő ellátását Dr. Szilágyi Sándor fogszakorvos továbbra is vállalja a praxis betöltéséig.

A fentiek alapján javaslom, hogy a Képviselő-testület a határozat-tervezet szerint döntsön.

**Kiskőrös, 2017. január 16.**

**Domonyi László sk.**

**polgármester**

#### HATÁROZAT-TERVEZET

A Képviselő-testület

1. egyetért azzal, hogy 2018. május 1. napjától az 1. számú felnőtt fogorvosi körzetet – legfeljebb az 1. számú felnőtt fogorvosi körzet működtetéséhez szükséges praxisjogot engedélyező határozat jogerőre emelkedésének napjáig - az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működtesse.
2. felkéri az Egészségügyi, Gyermekjóléti és Szociális Intézmény vezetőjét, hogy az 1. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó fogorvossal – Dr. Mina Anikó fogszakorvossal - a feladat ellátása tárgyában a feladat-ellátási megállapodást kösse meg.
3. egyetért azzal, hogy 2018. május 1. napjától a 2. számú felnőtt fogorvosi körzetet – legfeljebb a 2. számú felnőtt fogorvosi körzet működtetéséhez szükséges praxisjogot engedélyező határozat jogerőre emelkedésének napjáig - az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működtesse.
4. felkéri az Egészségügyi, Gyermekjóléti és Szociális Intézmény vezetőjét, hogy a 2. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó fogorvossal – Dr. Szilágyi Sándor fogszakorvossal - a feladat ellátása tárgyában a feladat-ellátási megállapodást kösse meg.

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** 2018. április 30.